María José Cob i Margot Méndez, professores de l’IES Comarcal, realitzen una formació a Islàndia dins del programa Erasmus+
2025-07-24

El professorat de Burjassot continua formant-se dins de l’oferta que el programa Erasmus+ els ofereix. En aquesta ocasió, dins del Programa Europeu de formació del professorat Teacher Training Innovation 2021/2022, la professora del departament de Física i Química de l’IES Comarcal, María José Cob, així com la del departament de Biologia i Geologia, Margot Méndez, han realitzat la tercera mobilitat del projecte que ha tingut lloc a Reykjavík.

El curs Climate cars! Education for a better environment, s’ha centrat en com implementar i desenvolupar projectes mediambientals en els centres escolars, per a millorar la consciència ambiental de tota la comunitat educativa. Al llarg de la setmana,  s’ha format al professorat en diferents tècniques grupals, com el “role playing”, per a la cerca de solucions conjuntes, s’han creat equips de treball multidisciplinaris per a la implementació dels objectius de desenvolupament sostenible (ODS), s’han adquirit bones pràctiques de consum, s’ha analitzat del binomi salut i planeta, etc.

Tot l’aprenentatge realitzat afavoreix el desenvolupament d’activitats i projectes per a la sensibilització ambiental de l’alumnat i la seua formació com a futurs ciutadans. A més de la formació rebuda, el curs ha permés establir contactes amb professorat d’altres països, per a possibles col·laboracions dins del Pla d’Internacionalització del nostre centre.

Per a consultar tota la informació sobre les activitats, projectes europeus i eTwinning que es realitzen en l’IES Comarcal de Burjassot, es pot visitar el lloc web https://mestreacasa.gva.es/web/iescomarcal i el blog del projecte: https://erasmus2122teachertrainig.blogspot.com/.